gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5136, del 16-11-2005 (2005/11733)

Notificació a Sandro Miguel Goman Belope i altre de la sentència dictada en el judici ordinari 389/2004.
--------------------------------------------------------------------------------------------------------

### Dades del document

Número de DOGV
:   5136

Data del DOGV
:   16-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11306


Organisme emissor
:   Jutjat de Primera Instància Número 3 de València

Tipus de document
:   Edicte

Notificació a Sandro Miguel Goman Belope i altre de la sentència dictada en el judici ordinari 389/2004. [2005/A11938]
  
Procediment: assumpte civil 000389/2004.
  
Jerónimo Toledano Iturbe, secretari del Jutjat de Primera Instància número 3 de València, fa saber:
  
Que en este Jutjat se segueix el procediment de judici ordinari 389/2004, a instància de Salvador Gómez Gil, Salvador Gómez Romero i Amparo Borja García, contra Sandro Miguel Goman Belope, Esther Ribeiro Tobileri, María Carmen Jorge Gramaje, Francisco Hernández Villarroya, Zurich España, SAE, CCS, i l'entitat Línea Directa Aseguradora.
  
En el judici esmentat, amb data 3 de febrer de 2005, el magistrat jutge Pedro Luis Viguer Soler, s'ha dictat la resolució que té el contingut dispositiu, literalment, com es diu tot seguit:
  
«Decisió:
  
Estime la demanda formulada per la procuradora Beatriz Llorente Sánchez, en representació de Salvador Gómez Gil, Salvador Gómez Romero i Amparo Borja García, contra Sandro Miguel Goman Belope i Esther Ribeiro Tobileri, i condemne solidàriament ambdós demandats a pagar a l'actor la suma de 4.864,30 euros; i desestime la demanda en tant que va dirigida contra el Consorci de Compensació d'Assegurances, el qual absolc de les pretensions formulades en este judici.
  
La suma objecte de condemna meritarà l'interés legal dels diners incrementat en dos punts percentuals des de la present sentència.
  
No pertoca realitzar una condemna expressa en costes.
  
Notifiqueu la present resolució a les parts, fent-los saber que pot ser objecte de recurs en apel·lació davant de l'Audiència Provincial de València; caldrà preparar el recurs mitjançant un escrit que s'ha de presentar en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, on es manifeste la voluntat de recórrer, i indicant-hi de manera expressa els pronunciaments que s'impugnen.
  
Esta és la meua sentència, que s'unirà al llibre de les de la seua classe, i de la qual el secretari ha d'estendre el testimoniatge oportú, que definitivament jutjant en primera instància, pronuncie, mane i firme.»
  
I perquè valga de notificació en la forma que pertoca, amb l'advertiment dels recursos indicats en la resolució esmentada a la part demandada que està en parador ignorat, Sandro Miguel Goman Belope i Esther Ribeiro Tobileri, de conformitat amb el que disposa l'article 164 de la Llei d'Enjudiciament Civil, s'expedeix el present edicte.
Diari Oficial de la Generalitat Valenciana


Sumari del DOGV 5070, del 12-08-2005 (2005/8589)

Informació pública de l'atorgament de permís d'investigació 2882. Marín. Sección C): Calizas Ornamentales. 4. Torreblanca, Benlloch y Cabanes. 9.05.2005.
---------------------------------------------------------------------------------------------------------------------------------------------------------

### Dades del document

Número de DOGV
:   5070

Data del DOGV
:   12-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8589


Organisme emissor
:   Conselleria d'Empresa, Universitat i Ciència

Tipus de document
:   Anunci

Informació pública de l'atorgament de permís d'investigació 2882. Marín. Sección C): Calizas Ornamentales. 4. Torreblanca, Benlloch y Cabanes. 9.05.2005. [2005/8589]
  
El Servei Territorial de Indústria i Seguretat Industrial de Castelló, fa saber que ha sigut atorgat el permís d'investigació del qual s'expressa el número, el nom, el mineral, les quadrícules, els termes municipals i la data de resolució de l'atorgament:
  
2882. Marín. Sección C): Calizas Ornamentales. 4. Torreblanca, Benlloch y Cabanes. 9.05.2005.
  
La qual cosa es fa pública, d'acord amb el que establix l'article 78.2 de la vigent Llei de Mines de 21.07.1973 (BOE núm. 176, de 24.07.1973) i l'article 101 del Reglament General per al Règim de la Mineria de 25.08.1978 (BOE núm. 295, d'11.12.78).
Diari Oficial de la Generalitat Valenciana


Sumari del DOGV 4977, del 04-04-2005 (2005/3466)

RESOLUCIÓ de 30 de març de 2005, del vicepresident del Consell de la Generalitat, per la qual nomena personal eventual Ignacio Blanch Grau.
-------------------------------------------------------------------------------------------------------------------------------------------

### Dades del document

Número de DOGV
:   4977

Data del DOGV
:   04-04-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/3466


Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de març de 2005, del vicepresident del Consell de la Generalitat, per la qual nomena personal eventual Ignacio Blanch Grau. [2005/F3466]
  
De conformitat amb el que disposa l'article 6 del Decret Legislatiu de 24 d'octubre de 1995, del Consell de la Generalitat, pel qual es va aprovar el Text Refós de la Llei de Funció Pública Valenciana, així com en l'article 3 del Decret 349/1995, de 28 de novembre, del Consell de la Generalitat, sobre regulació del personal eventual al servici de l'administració del Consell de la Generalitat, i en virtut de la delegació d'atribució continguda en la Resolució de 3 de setembre de 2004 (DOGV núm. 4.836, de 7 de setembre de 2004), del president de la Generalitat, resolc:
  
Nomenar personal eventual de la Presidència amb funcions d'assessor de premsa en la Delegació del Consell a València, Ignacio Blanch Grau, amb una retribució anual bruta equivalent a un lloc de treball classificat com a grup A, complement de destinació 26 i complement específic E049.
  
El nomenament tindrà efectes des de l'1 d'abril de 2005.
Diari Oficial de la Generalitat Valenciana


Sumari del DOGV 4939, del 04-02-2005 (2005/739)

Informació pública de la sol·licitud d'autorització ambiental integrada d'una fàbrica de teules, encadellats i toves a Agost.
-----------------------------------------------------------------------------------------------------------------------------

### Dades del document

Número de DOGV
:   4939

Data del DOGV
:   04-02-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/739


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització ambiental integrada d'una fàbrica de teules, encadellats i toves a Agost. [2005/Q739]
  
De conformitat amb el que estableix l'article 16 de la Llei 16/2002, d'1 de juliol, de Prevenció i Control Integrats de la Contaminació, desenvolupada pel Decret 40/2004 (DOGV 11.03.2004) i en l'article 3 del Reial Decret Legislatiu 1.302/1986, de 28 de juny, d'avaluació de l'impacte ambiental, modificat per la Llei 6/2001, de 8 de maig, se sotmet a informació pública l'expedient número 23/2004 IPPC, seguit a instància de Cerámica La Escandella, SA, amb codi d'identificació fiscal V98872419 i domicili social a la carretera de Novelda, quilòmetre 2,6 d'Agost (Alacant), que té com a objecte l'atorgament de l'autorització ambiental integrada d'una instal·lació de fabricació de teules, encadellats i toves.
  
- Peticionari: Cerámica La Escandella, SA.
  
- Emplaçament: carretera de Novelda, km 2,6, d'Agost (Alacant).
  
- Projecte: autorització ambiental integrada per a la planta existent de fabricació d'encadellats, toves i teules, com també per a l'ampliació que s'ha de realitzar consistent dues noves edificacions industrials (en l'una es fabricaran teules d'argila cuita i en l'altra teules esmaltades) i en el procés de transport de matèria primera des de la pedrera fins a la fàbrica mitjançant la càrrega i descàrrega de sitges per cintes transportadores.
  
- Capacitat de producció: 404.500 t/any d'encadellats, toves, teules i teules esmaltades.
  
La qual cosa es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar-se per les corporacions i particulars interessats, les al·legacions que estimen convenients.
  
Durant aquest termini els interessats podran examinar els projectes presentats en el Servei de Control Integrat de la Contaminació de la Conselleria de Territori i Habitatge, carrer de Francesc Cubells, 7, de València, i a l'Ajuntament d'Agost, on estarà exposada en hores d'atenció al públic.
Diari Oficial de la Generalitat Valenciana


Sumari del DOGV 4929, del 21-01-2005 (2005/139)

Actuacions de juí verbal número 1.054/2003. Cèdula de notificació.
------------------------------------------------------------------

### Dades del document

Número de DOGV
:   4929

Data del DOGV
:   21-01-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/139


Organisme emissor
:   Jutjat de Primera Instància Número 5 d'Elx

Tipus de document
:   Anunci

Actuacions de juí verbal número 1.054/2003. Cèdula de notificació. [2005/Q139]
  
Procediment: assumpte civil 1.054/2003
  
Juí: juí verbal 1.054/2003
  
Part demandant: Pilar García Ceva
  
Part demandada: Alicia Martín Palomares i Rafael Campello Aledo
  
Al juí a què es fa referència s'ha dictat la sentència, la decisió de la qual, literalment, diu així:
  
«Que amb l'estimació de la demanda interposada per Pilar García Ceva, representada per la procuradora Antonia F. García Mora contra Alicia Martín Palomares i Rafael Campello Aledo, condemne els demandats a pagar de forma solidària a l'actora la quantitat de 1.096,16 euros, interessos legals, i amb expressa condemna en costes.
  
Esta sentència és apel·lable en ambdós efectes davant l'Audiència Provincial d'Alacant dins dels cinc dies següents al de la notificació, i s'haurà d'interposar davant d'este jutjat, de conformitat amb la tramitació establida en els articles 457 i següents de la Llei d'Enjudiciament Civil».
  
Atés el desconeixement de l'actual domicili o residència de la part demandada, Alicia Martín Palomares i Rafael Campello Aledo, mitjançant la provisió de 15 de desembre de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en Diari Oficial de la Generalitat Valenciana per a portar a efecte la diligència de notificació.
Diari Oficial de la Generalitat Valenciana


Sumari del DOGV 5038, del 29-06-2005 (2005/7069)

Rotlle d'apel·lació número 520/2004. Cèdula de notificació.
-----------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/7069


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 520/2004. Cèdula de notificació. [2005/A7069]
  
La Secció Sisena de l'Audiència Provincial de València ha dictat, en el rotlle d'apel·lació número 520/2004, la sentència que té l'encapçalament i part dispositiva com es diu tot seguit:
  
«Audiència Provincial de València
  
Secció Sisena
  
Rotlle número 520/2004
  
Sentència número 365
  
President: Vicente Ortega Llorca.
  
Magistrats:
  
- María Mestre Ramos.
  
- José Francisco Lara Romero.
  
València, 31 de maig de 2005
  
La Secció Sisena de l'Audiència Provincial de València, integrada pels senyors i la senyora del marge, ha vist el present recurs d'apel·lació, interposat contra la sentència de data 3 de febrer de 2004 i la interlocutòria d'aclariment de data 5 de març de 2004, dictades en les actuacions de judici de menor quantia número 576 de 2000, tramitades pel Jutjat de Primera Instància número 6 de València, sobre divisió de cosa comuna.
  
Hi han sigut parts en el recurs, com a apel·lant el demandant José Cuñat Fuster, representat per la procuradora dels tribunals María José Mazón Esteve i defés pel lletrat Juan Alberto Pitarch, i com a apel·lats els demandats Josefa Kopp i Wolfgang Kopp, representats pel procurador dels tribunals Jorge Castelló Navarro i defesos per la lletrada Encarna Lopera López, José Mir Andrés, representat pel procurador dels tribunals José Luis Medina Gil i defés pel lletrat José Barrachina Gimeno, Isabel Rodríguez Mas, i Dolores Cuñat Fuster, que no han comparegut davant d'este tribunal.
  
Hi és ponent Vicente Ortega Llorca, qui expressa el parer del tribunal.
  
Decidim:
  
1. Desestimem en allò essencial, i estimem en part, el recurs interposat per José Cuñat Fuster.
  
2. Confirmem en allò essencial la sentència impugnada, i la revoquem únicament quant a les costes produïdes en la primera instància per la demandada Isabel Rodríguez Mas, de les quals no fem imposició expressa.
  
3. Imposem al recurrent les costes d'esta alçada, llevat de les que pogueren afectar Isabel Rodríguez Mas, de les quals no fem imposició expressa.
  
Quan pertoque, torneu al jutjat de procedència les actuacions originals, amb el certificat de la present resolució, perquè s'execute i es complisca.
  
Esta és la nostra sentència, que pronunciem, manem i firmem.
  
No s'hi pot interposar un recurs de cassació.»
  
Esta sentència es publica en el Diari Oficial de la Generalitat Valenciana, a fi de notificar-la a la part incompareguda, Isabel Rodríguez Mas i Dolores Cuñat Fuster.
Diari Oficial de la Generalitat Valenciana


Sumari del DOGV 5120, del 24-10-2005 (2005/11981)

Informació pública del PAI de la UE núm. 2 y 7 del sòl urbà a Benifairó de les Valls.
-------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11046


Organisme emissor
:   Ajuntament de Benifairó de Les Valls

Tipus de document
:   Anunci

Informació pública del PAI de la UE núm. 2 y 7 del sòl urbà a Benifairó de les Valls. [2005/A11434]
  
Mitjançant el present edicte, es fa saber que la mercantil Promociones Industriales Mafort, SL, amb CIF Y82649405, ha presentat una proposta de programa d'actuació integrada de les unitats d'execució número 2 i número 7 del sòl urbà de Benifairó de les Valls, que inclou una memòria, projecte d'urbanització, proposició juridicoeconòmica i cèdula d'urbanització.
  
Per tal d'aplicar el que estableix l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana (en avant LRAU), es comunica l'obertura d'un període d'informació pública de 20 dies comptadors des de l'endemà de la seua publicació en el Diari Oficial de la Generalitat Valenciana (DOGV) de la documentació integrant de l'esmentada proposta d'actuació integrada de les unitats d'execució número 2 i número 7 del sòl urbà de Benifairó de les Valls.
  
Durant el dit termini podran consultar-se els documents esmentats i sol·licitar-ne l'exhibició o una còpia seua, a l'oficina tècnica de l'Ajuntament de Benifairó de les Valls, sítia a la plaça de Joan Carles I, així com presentar davant de l'Ajuntament, per a incorporar-les a l'expedient, tant al·legacions com alternatives tècniques que pretenguen competir amb l'exposada al públic.
  
Segons el que preceptua l'article 46, paràgraf quart i cinqué de l'esmentada Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el dia següent hàbil a l'acabament del termini de 20 dies adés indicat. Les proposicions juridicoeconòmiques s'han de presentar al Registre General de l'Ajuntament, en una plica tancada, amb la documentació que estableixen els apartats c) i d) de l'article 32 de la LRAU.
  
Els terminis anteriors es prorrogaran per 20 dies addicionals, si durant els 10 primers d'informació pública, alguna persona es compromet a presentar una alternativa tècnica substancialment distinta a la inicial, i en presta caució en la quantia legalment prevista.
  
L'acte d'obertura de pliques s'efectuarà a l'Ajuntament el següent dia hàbil, llevat que siga dissabte, cas en què caldria entendre el dia hàbil immediat posterior a l'acabament del termini per a presentar-les, amb l'acreditació prèvia davant de l'Ajuntament del compliment del que disposen els articles 45 i 46 de la LRAU.
  
Tot això d'acord amb el que estableix l'article 46, següent i concordants de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5086, del 06-09-2005 (2005/9164)

Notificació sobre l'advertiment d'anul·lació de l'autorització sanitària per cessament de l'activitat. Expedients To-170-A/05 i més.
------------------------------------------------------------------------------------------------------------------------------------

### Dades del document

Número de DOGV
:   5086

Data del DOGV
:   06-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9164


Organisme emissor
:   Conselleria de Sanitat

Tipus de document
:   Anunci

Notificació sobre l'advertiment d'anul·lació de l'autorització sanitària per cessament de l'activitat. Expedients To-170-A/05 i més. [2005/9164]
  
En relació amb les autoritzacions sanitàries que s'allisten a continuació, corresponents a les activitats, les adreces i els titulars que s'indiquen, i vistes les actes d'inspecció de les quals s'indiquen els números i les dates, i en les quals consta que en estes instal·lacions s'ha deixat d'exercir l'activitat.
  
Com que no s'han pogut fer en els domicilis de les persones interessades les notificacions que s'allisten, se'n fa ara la publicació en el Diari Oficial de la Generalitat Valenciana d'acord amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Se'ls notifica que el director general de Salut Pública els donarà de baixa en el cens d'establiments autoritzats per cessament de l'activitat.
  
No obstant això, compten amb el termini de 10 dies per tal que al·leguen el que consideren oportú en este Centre de Salut Pública de Torrent, situat al carrer del pintor Ribera, 28, telèfon 980738592. Si transcorre el termini sense cap contestació, es farà el que s'ha indicat.
Diari Oficial de la Generalitat Valenciana


Sumari del DOGV 5039, del 30-06-2005 (2005/7293)

Concurs núm. 03/2005. Servici de jardineria del Complex Educatiu de Cheste.
---------------------------------------------------------------------------

### Dades del document

Número de DOGV
:   5039

Data del DOGV
:   30-06-2005

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2005/7293


Data del document
:   16-06-2005

Organisme emissor
:   Conselleria de Cultura, Educació i Esport

Tipus de document
:   Concurs

Anàlisi jurídica

 Descriptors 

:   * licitació
    * horticultura
    * contracte de serveis

Concurs núm. 03/2005. Servici de jardineria del Complex Educatiu de Cheste. [2005/X7293]
  
1. Entitat adjudicadora: Conselleria de Cultura, Educació i Esport.
  
Dependència que tramita: Direcció General d'Ensenyament. Expedient: 03/2005.
  
2.a) Objecte del contracte: Servici de plantació i manteniment de la jardineria del Complex Educatiu de Cheste (codi CPA 0141127, codi CPV 77310000-6).
  
b) Lloc d'execució: Complex Educatiu de Cheste.
  
c) Termini d'execució: des de l'1 de setembre de 2005 al 31 de agosto de 2007.
  
3.a) Tramitació: ordinària.
  
b) Procediment: obert.
  
c) Forma: concurs.
  
4. Pressupost total de licitació: huit-cents setanta mil euros (870.000,00 €).
  
5. Garantia provisional: el dos per cent del pressupost de licitació (17.400,00 €).
  
6. Obtenció de documentació:
  
Consultar l'apartat ?Contractes- de la pàgina web www.cult.gva.es/dgcd/dghome.htm.
  
També, prèvia petició al telèfon 078967221, en la Conselleria de Cultura, Educació i Esport, Direcció General d'Ensenyament (Escala 3, 2n pis, porta C, despatx de contractació), avinguda de Campanar, 32, València, CP 46197.
  
7. Requisits específics del contractista: Per a licitar és imprescindible la classificació en el grup O, subgrup 6, categoria c, expedida pel Registre Oficial d'Empreses Classificades de l'Estat o pel Registre Oficial de Contractistes i Empreses Classificades de la Comunitat Valenciana.
  
8.a) Presentació d'ofertes: en un termini que conclourà el dia 22 de juliol de 2005.
  
b) Documentació a presentar: l'exigida en el plec de clàusules administratives particulars.
  
c) Lloc de presentació: el Registre de la referida Conselleria de Cultura, Educació i Esport.
  
d) Termini durant el qual el licitador estarà obligat a mantindre la seua oferta: tres mesos des del final del termini de presentació d'ofertes.
  
9. Obertura de les ofertes: en les dependències de la Conselleria de Cultura, Educació i Esport, a les 12.00 hores del dia 5 d'agost de 2005.
  
10. Gastos dels anuncis: seran a càrrec dels adjudicataris.
  
11. Data d'enviament de l'anunci al DOUE: 15 de juny de 2005.